Asai (klano)

Asai (japane: 浅井氏, Asai-shi), skribita foje Azai, estis klano de daimioj, kiu kune kun la Asakura-klano kontraŭstaris Oda Nobunaga-n je la fino de la 16-a jarcento. Ilin venkis Oda Nobunaga dum la batalo de Anegawa en 1570 kaj ili estis neniigitaj kiam ilia hejmkastelo Odani falis tri jarojn poste.

 Famaj Asai-anoj 
 Asai Sukemasa - kreis la kastelon Odani (kastelo) en 1516
 Asai Hisamasa - filo de Sukemasa, estis venkita de la Sasaki-klano
 Asai Nagamasa - filo de Hisamasa, kontraŭstaris Oda Nobunaga-n alianciĝinta al la Asakura-klano kaj la monaĥoj de la monto Hiei; li estis venkita de Oda Nobunaga en 1570. Inter liaj filinoj estis Yodo-Dono (dua edzino de Toyotomi Hideyoshi kaj patrino de Toyotomi Hideyori) kaj Oeyo (edzino de Tokugawa Hidetada kaj patrino de la tria Tokugawa ŝoguno Iemitsu).

Referencoj
 Turnbull, Stephen (1998). 'The Samurai Sourcebook'. London: Cassell & Co.
 Turnbull, Stephen (2002). 'War in Japan: 1467-1615'. Oxford: Osprey Publishing.

Kategorio:Japana nobelaro